ועדת הכספים, כנסת 15, פרוטוקול מספר 411, 2002-06-19 10:40

יעקב ליצמן: שלום לכם, אני פותח את ישיבת הוועדה.

יעקב ליצמן: הסעיף בסדר היום – העברות תקציביות.

יעקב ליצמן: מספר פניה לוועדה – 9001, פניה 149-200.

יואל נווה: יש פה שני חלקים.

יואל נווה: הפניה הזו כולה אמורה לסכם את המהלך של תוכנית החירום הכלכלית בחלקים שאתם עוד לא דנתם בהם.

יואל נווה: אם אתם זוכרים, בפניה הגדולה הקודמת דנו בקיצוץ האחיד המקורי שהיה חלק מהחלטות הממשלה מסוף אפריל.

יואל נווה: בינתיים מה שקרה הוא שהכנסת אישרה בקריאה שלישית את החוק.

יואל נווה: יש פה תיקונים הנובעים משינויי החקיקה.

יואל נווה: הממשלה החליטה להשלים חסרים, במסגרת התוכנית שנקבעה, כתוצאה משינויים מסוימים.

יואל נווה: לדוגמה, בהצעה של קצבאות הילדים שהוגשה לממשלה במקור היתה באיזשהו שלב דחייה מסוימת בהפעלת התוכנית.

ישראל כץ: זה לא כולל אפשרות שהבג"ץ יבטל את ההחלטה?

יואל נווה: לא, לא.

יואל נווה: ההצעה המקורית בקצבאות הילדים דיברה על כמיליארד במונחים שנתיים, ושילוב של 4 % עם קצבאות יוצאי הצבא לפי עמדת היועץ המשפטי נותן משהו כמו כמה מאות מיליונים פחות.

יואל נווה: יש עוד בעיות נוספות שנוצרו כתוצאה מזה ש- -

ישראל כץ: יש לי שאלה.

ישראל כץ: לגבי תמריץ המעסיקים – הרי אתם מפעילים את זה הרבה יותר מאוחר ממה שרציתם.

ישראל כץ: הכנסת, בעצם, גרמה לכם, בהחלטה שלה, שזה מותנה בהחלטת שר הפנים, שר העבודה ושר האוצר.

ישראל כץ: לא מדובר על לפני ינואר 2003.

ישראל כץ: זה מדבר על עוד מיליונים שנחסכו לך בתקציב השנה.

ישראל כץ: איפה הם באים לידי ביטוי?

אברהם-בייגה שוחט: בהתאמות למס הכנסה חסר להם חצי מיליון.

ישראל כץ: לא בנו על שקל אחד, אמרו שזה ילך לתשתיות.

ישראל כץ: קיבלו עודף של כמה מאות.

יעקב ליצמן: אני רוצה לשאול: חבר הכנסת שוחט העלה כאן הצעה, שאפשר להצביע על הקיצוץ של 2% עכשיו, ומצד שני – השאלה לאיפה להעביר את הכסף לא תלויה בקיצוץ.

יעקב ליצמן: אם זה היה הפוך, היה מובן שיש בעיה.

ישראל כץ: הוא מציע קיצוץ עכשיו וחלוקה – אחר כך.

יעקב ליצמן: חבר הכנסת שוחט מציע כך: הקיצוץ מקובל, ומה שהם מביאים לא מקובל - -

אברהם-בייגה שוחט: לא אמרתי שלא מקובל.

יעקב ליצמן: הוא רוצה דיון.

יעקב ליצמן: לכן הוא מציע להצביע על הקיצוץ, והוא יעבור, דבר ראשון.

יעקב ליצמן: הדבר השני- להיכן להעביר את הכסף, יידון מאוחר יותר, ועליו לא נצביע היום.

אברהם-בייגה שוחט: אני אסביר מה אני הצעתי.

אברהם-בייגה שוחט: אני הצעתי שאת ה- 80% קיצוץ רוחבי – אותו נאשר בלי דיון.

יעקב ליצמן: אתה מדבר על לאשר את 9001, ו- 149 עד 200 לא לאשר.

אברהם-בייגה שוחט: לא אמרתי לא לאשר.

אברהם-בייגה שוחט: נדון.

ישראל כץ: לגבי הקיצוץ – היתה החלטה של ועדת הכספים לתת המלצה שהוועדה תתחייב להקפיא קליטת עובדים חדשים באופן סלקטיבי, למעט תחומים מסוימים, עם ועדת חריגים, ואי אפשר לאשר קיצוץ בלי שהממשלה תעשה גם את הדבר הזה.

ישראל כץ: אני לא מבין עד עכשיו למה הממשלה לא מקבלת את ההחלטה הזו.

ישראל כץ: חברי הכנסת דורשים מהממשלה לקצץ עוד בנושא של קליטת כוח אדם חדש.

ישראל כץ: תביאו הצעה ותתחייבו לקבל החלטה, כאן, שאתם מקצצים, לא קולטים כוח אדם חדש למעט תחומים מסוימים שיפרטו אותם, ועם ועדת חריגים, גם בתחומים האחרים.

ישראל כץ: לא ייתכן לקצץ, והיתה כאן החלטה של ועדת הכספים בנושא הזה, צריך להזכיר את זה.

ישראל כץ: לא ייתכן, מבחינה מעשית, ציבורי ועניינית, לקצץ כרגע.

ישראל כץ: אני בטוח שה-2% האלה, למרות שהם נראים טכניים, הם פגיעה בתחומים קשים מאד עכשיו.

יוסף יצחק פריצקי: ודאי.

ישראל כץ: אז איך ייתכן שבנושא הזה, שלפחות לא לקלוט עובדים חדשים, למעט תחומים מסוימים, עם ועדת חריגים.

ישראל כץ: אני לא מבין מה קורה כאן.

ישראל כץ: החלטנו בעניין הזה פה אחד.

ישראל כץ: כל שר יכול עכשיו לקחת 10 עובדים וזה לא - -?

ישראל כץ: ההצעה של חבר הכנסת שוחט היא נכונה, בנסיבות העניין, אבל תדעו לכם שאם היו מופיעים כאן שרים ומפרטים מה הם מתכוונים לעשות עם הקיצוץ הזה, כמו שאתה אומר שאתה מקווה שיתנו להם להתאים את זה לתוך משרדיהם – אני לא בטוח שזה קרה.

ישראל כץ: כל שר הציע הצעה?

אורי יוגב: כל שר יוכל.

אורי יוגב: אנחנו עשינו, בשיקול דעתנו במעט הזמן שהיה לנו - -

יעקב ליצמן: כל שר במשרד שלו הביא תיקון, ופיזר את הקיצוץ.

ישראל כץ: אבל עכשיו זה עוד לא נעשה, לגבי החצי מיליארד.

ישראל כץ: אם היו מופיעים כאן שרים בתחומים רגישים ומפרטים – הם גם לא יודעים במה הם הולכים לקצץ.

ישראל כץ: לכן אני אומר : קודם כל קיבלנו החלטה, ועכשיו צריך להפוך אותה לחלק מהקיצוץ – הקפאה של קליטת עובדים, למעט תחומים מסוימים עם ועדת חריגים.

משה גפני: אני לא מבין את מה שהאוצר עושה, בכלל.

משה גפני: אין לי שום מבט מקרו על התוכנית הכלכלית של האוצר.

משה גפני: אני מציע לא לאשר שום דבר למשרד האוצר עד שהוא לא יבוא ויסביר לעם ישראל ולנו מה הוא רוצה לעשות.

משה גפני: יש מצב שיש הרגשה לעם ישראל שמשרד האוצר לא יודע בין ימינו לשמאלו.

משה גפני: הוא לא יודע לאן הוא הולך, הוא לא יודע מה היא התוכנית.

יעקב ליצמן: אני אקיים מחר ישיבה, בתל אביב.

עופר חוגי: אי אפשר.

עופר חוגי: קבענו דברים.

יעקב ליצמן: אני מוכן גם לדחות את הישיבה ליום שני.

יעקב ליצמן: אני מוכן, מבחינתי לקיים ישיבה בתל אביב, אם החברים כאן רוצים ומוכנים.

יעקב ליצמן: אם יש התנגדות נדחה את זה ליום שני.

קריאות: ביום שני.

אברהם-בייגה שוחט: אני רוצה לחזור ולהציע שאת הקיצוץ נאשר היום.

יעקב ליצמן: לא נספיק.

אברהם-בייגה שוחט: בכל מקרה יוצא מפה מסר שהממשלה עשתה קיצוץ - -

קריאות: -

יוסף יצחק פריצקי: האם אפשר לקבל ממשרד האוצר ביום שני – דיווח על מצב המשק, על מצב התוכנית הכלכלית, על מצב הגירעון ?

יעקב ליצמן: ההחלטה היא שאנחנו נקיים ישיבה ביום שני, בשעה 10 בבוקר.

יעקב ליצמן: תודה לכם, הישיבה נעולה.